CELEX: C2004/106/82
Language: el
Date: 2004-04-30 00:00:00
Title: Υπόθεση C-157/04: Προσφυγή της Επιτροπής των Ευρωπαϊκών Κοινοτήτων κατά του Βασιλείου της Ισπανίας, που ασκήθηκε στις 29 Μαρτίου 2004

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/47
            
         Προσφυγή της Επιτροπής των Ευρωπαϊκών Κοινοτήτων κατά του Βασιλείου της Ισπανίας, που ασκήθηκε στις 29 Μαρτίου 2004
   (Υπόθεση C-157/04)
   (2004/C 106/82)
   Η Επιτροπή των Ευρωπαϊκών Κοινοτήτων, εκπροσωπούμενη από τον Gregorio Valero Jordana και τον Μηνά Κωνσταντινίδη, μέλη της νομικής της υπηρεσίας, με τόπο επιδόσεων στο Λουξεμβούργο, άσκησε στις 29 Μαρτίου 2004 προσφυγή ενώπιον του Δικαστηρίου των Ευρωπαϊκών Κοινοτήτων κατά του Βασιλείου της Ισπανίας.
   Η προσφεύγουσα ζητεί από το Δικαστήριο:
   
               1.
            
            
               να αναγνωρίσει ότι, παραλείποντας να λάβει τα αναγκαία μέτρα, σε σχέση με την ανεξέλεγκτη χωματερή στην περιοχή Punta de Avalos στη νήσο της Gomera, στην αυτόνομη περιοχή των Καναρίων Νήσων, για την εξασφάλιση της εφαρμογής των άρθρων 4, 8, 9 και 13 της οδηγίας 75/442/ΕΟΚ (1) του Συμβουλίου, της 15ης Ιουλίου 1975, περί των στερεών αποβλήτων, όπως τροποποιήθηκε από την οδηγία 91/156/ΕΟΚ (2) του Συμβουλίου, της 18ης Μαρτίου 1991· της εφαρμογής του άρθρου 2 της οδηγίας 91/689/ΕΟΚ (3) του Συμβουλίου, της 12ης Δεκεμβρίου 1991, για τα επικίνδυνα απόβλητα, και της εφαρμογής του άρθρου 14 της οδηγίας 1999/31/ΕΚ (4) του Συμβουλίου, της 26ης Απριλίου 1999, περί υγειονομικής ταφής των αποβλήτων, το Βασίλειο της Ισπανίας παρέβη τις υποχρεώσεις που υπέχει από τις ως άνω οδηγίες,
            
         
               2.
            
            
               να αναγνωρίσει ότι, παραλείποντας να λάβει τα αναγκαία μέτρα, σε σχέση με την ανεξέλεγκτη χωματερή στην Olvera, επαρχία του Cádiz, στην αυτόνομη περιοχή της Ανδαλουσίας, για την εξασφάλιση της εφαρμογής των άρθρων 4, 8, 9 και 13 της οδηγίας 75/442/ΕΟΚ του Συμβουλίου, της 15ης Ιουλίου 1975, περί των στερεών αποβλήτων, όπως τροποποιήθηκε από την οδηγία 91/156/ΕΟΚ (5) του Συμβουλίου, της 18ης Μαρτίου 1991, το Βασίλειο της Ισπανίας παρέβη τις υποχρεώσεις που υπέχει από τις ως άνω οδηγίες·
            
         
               3.
            
            
               να καταδικάσει το Βασίλειο της Ισπανίας στα δικαστικά έξοδα.
            
         Ισχυρισμοί και κύρια επιχειρήματα:
   Η ύπαρξη των ανεξέλεγκτων χωματερών στην Punta de Avalos και στην Olvera σημαίνει ότι το Βασίλειο της Ισπανίας δεν έλαβε όλα τα αναγκαία νομοθετικά, κανονιστικά και διοικητικά μέτρα για την εξασφάλιση της υπεύθυνης διαθέσεως και αξιοποιήσεως των αποβλήτων, όπως επιβάλλει η κοινοτική νομοθεσία.
   
      (1)  ΕΕ ειδ. έκδ. 15/001, σ. 86.
   
      (2)  ΕΕ L 78 της 26.3.1991, σ. 32.
   
      (3)  ΕΕ L 377 της 31.12.1991, σ. 20.
   
      (4)  ΕΕ L 182 της 16.7.1999, σ. 1.
   
      (5)  ΕΕ L 78 της 26.3.1991, σ. 32.